**Mācību priekšmeta *Gleznošana* programmas vadlīnijas**

**Ievads**

Mācību priekšmeta *GLEZNOŠANA* programmas vadlīnijas (turpmāk – Gleznošanas vadlīnijas) ir mākslas profesionālās ievirzes izglītības programmas *Vizuāli plastiskā māksla* sastāvdaļa. Gleznošanas vadlīnijāsaprakstīti mācību priekšmeta *Gleznošana* mērķi, uzdevumi, mācību saturs un noslēguma prasības, mācību apguves secība, mācību metodes un mācību sasniegumu vērtēšana.Gleznošanas vadlīnijas veidotas, lai noteiktu mācību priekšmeta *Gleznošana* saturu un palīdzētu pedagogiem sastādīt savas programmas.

Mācību priekšmeta *Gleznošana* apjoms ir atkarīgs no katras mācību iestādes īstenotās programmas Mācību priekšmeta *Gleznošana* saturs nodrošina saikni starp *Zīmēšanu, Kompozīciju, Mākslas valodas pamatiem,* un citiem mācību priekšmetiem, kā arī priekšnoteikumus apgūto zināšanu un prasmju daudzveidīgai lietošanai mācību uzdevumos , radošajos darbos un nobeiguma darba izstrādāšanā gleznošanā.

**1. Mācību priekšmeta mērķis** – attīstīt spēju saskatīt gleznieciskās kvalitātes dabā un apkārtējā kultūrvidē, apgūt glezniecības pamatprincipus un izmantot tos radošajā pašizpausmē un pasaules izzināšanā.

**2. Mācību priekšmeta uzdevumi**

2.1. Attīstīt uztveri,

a) izzinot dabu, tās krāsu un tonālo daudzveidību;

b) caur mākslu un kultūrvidi, iepazīt glezniecību kā vienu no mākslas un kultūras pamatvērtībām.

2.2. Apgūt glezniecības izteiksmes līdzekļus, tehniku un paņēmienus, gleznošanas pamatprincipus, iepazīstot dažādu laiku un stilu mākslas darbu autorus .

2.3. Attīstīt spēju izstrādāt sava radošā darba ideju,

a) analizēt sava darba procesu un rezultātu;

b) analizēt mākslas darbu.

1. **Mācību priekšmeta GLEZNOŠANA saturs**

**3.1.Mākslas uztvere**

Dabas un kultūrvides daudzveidība
Glezniecības izteiksmes un stilu daudzveidība un nozīme kultūras vēsturē.

**3.2.Mākslas valodas apguve**

Izteiksmes līdzekļi un kompozīcija

Tehnikas un tehniskie paņēmieni

 Gleznošanas apguve. Izpratne par dažādiem stiliem.

**3.3. Radošā un vērtējošā darbība**

Savas idejas izstrādāšana

Radošā procesa daudzveidība gleznošanā

Vērtēšana un analīze

1. **Mācību priekšmeta noslēguma prasības**

|  |  |  |  |
| --- | --- | --- | --- |
| Satura daļas | Uzdevumi | Saturs | **Noslēguma prasības**  |
| Mākslas uztvere | 1. Attīstīt uztveri izzinot dabu, tās krāsu un tonālo daudzveidību.
2. Attīstīt uztveri caur mākslu un kultūrvidi, iepazīt gleznošanu kā vienu no mākslas un kultūras pamatvērtībām
 | Dabas un kultūrvides daudzveidība | 1) Prot analītiski vērot, mērķtiecīgi pētīt, un izzināt dabu un kultūrvidi. 2) Prot saskatīt vizuāli izteiksmīgo , formu un krāsu daudzveidību vidē. |
| Glezniecības izteiksmes un stilu daudzveidība un nozīme kultūras vēsturē. | 1. Ir iepazinisdažādus stilus un izteiksmes veidus glezniecībā.
2. Ir iepazinis gleznošanu kā daudzveidīgu ideju un emociju izpausmes veidu mākslinieku darbos.

  |
| Mākslas valoda  | 1)Apgūt glezniecības izteiksmes līdzekļus, tehniku un paņēmienus, gleznošanas pamatprincipus , iepazīstot dažādu laiku un stilu mākslas darbu autorus. | Izteiksmes līdzekļi un kompozīcija | 1. Prot lietot vizuālos izteiksmes līdzekļus - līniju, laukumu, toni, krāsu, faktūru, proporcijas, telpu – lineāro, gaisa un krāsu perspektīvi gleznojumā.
2. Prot mērķtiecīgi izmantot kompozīcijas principus – telpiskumu, līdzsvaru, kustību, krāsu attiecības un kolorītu, kontrastu, galveno un pakārtoto, ritmu u.c.
3. Prot mērķtiecīgi veidot kompozīciju noteiktā formātā atbilstoši uzdevumam un iecerei.
 |
| Tehnikas un tehniskie paņēmieni | Prot izmantot dažādus gleznošanas materiālus un tehnikas – krāsas atbilstoši tehnikai, dažādas gleznojuma virsmas un veidus.Prot pielietot tehniskos palīglīdzekļus. |
| Gleznošanas apguve. Izpratne par dažādiem stiliem | 1. Prot saskatīto toni dabā, to uzjaukt un transformēt savā darbā.
2. Ir izpratne par gleznojuma tapšanas secību.
3. Izprot dažādu glezniecības stilu un virzienu pielietošanas iespējas savā darbā.
4. Prot attēlot objektu lokālās krāsas, gaismēnu, apjomu, prot veidot gleznas kolorītu atbilstoši uzstādījumam, attēlojamajam motīvam vai savai iecerei.

  |
| Radošā un vērtējošā darbība  | 1) Attīstīt spēju izstrādāt sava radošā darba ideju, analizēt sava darba procesu un rezultātu.2) Attīstīt spēju analizēt mākslas darbu. | Mērķu uzstādīšanaun savas idejas izstrādāšana | Prot patstāvīgi radīt tēlu vai ideju un attēlot to ar gleznieciskiem izteiksmes līdzekļiem.Prot radoši izmantot dažādu glezniecisko materiālu raksturu, savdabību un izteiksmību gleznojumā. |
| Radošā procesa daudzveidība gleznojot | Prot pielietot iegūtās zināšanas skicēs, klusās dabās, ainavās, figurālās kompozīcijās ,portretos un citos gleznieciskos darbos – gan mācību, gan savās radošajās kompozīcijās.  |
| Mākslas darba analīzes pamati un vērtēšanas kritēriji | Prot pastāstīt par sava darba ideju īstenošanas procesu, analizēt darba rezultātus, izdarīt secinājumus turpmākajam darbam. Ir pieredze mākslas darba analīzē un prasme izteikt savu viedokli par glezniecības darbu**.** |

1. **Mācību priekšmeta apguves secība**

Mācību priekšmeta *Gleznošana* saturu veido 10 tēmas. Priekšmeta apguves īpatnība nosaka, ka tēmas tiek apgūtas, ik pēc noteikta laika atkārtojot tās. Tēmām atkārtojoties, pieaug to grūtības pakāpe. Mācību satura apguves secību veido mācību priekšmeta *Gleznoēšana* pedagogs var plānot saskaņā ar šeit norādīto, bet var arī mainīt, mācību saturā iekļaujot visas tēmas un nodrošinot *Gleznošanas* noslēguma prasību sasniegšanu visiem audzēkņiem.

10 tēmas kopumā un katra tēma atsevišķi ietver visas mācību priekšmeta *Gleznošana* satura daļas: mākslas uztveri, mākslas valodu, radošo un vērtējošo darbību. Ikviena tēma īstenojas kā daudzveidīgi mācību uzdevumi, kurus izvēlas skolotājs atbilstoši plānotajam mācību procesam. Mācību uzdevumu dažādība nodrošina audzēkņa daudzveidīgu prasmju apguvi un spēju attīstīšanu - krāsu izjūtas attīstīšanu , redzes atmiņas, prasmi mērķtiecīgi vērot un veikt vizuālus krāsu pierakstus – skices un uzmetumus, mākslas piemēru pētīšanu un analīzi, kā arī radoša darba un darba procesa novērtēšanu un citas.

1. **Krāsa. Krāsu mācība.**
	1. Pamatkrāsas, to nozīme un pielietojums gleznošanā, krāsu jaukšana, krāsu aplis.
	2. Pretkrāsas, to pielietojums gleznošanā.
	3. Krāsu attiecības: tumši- -gaišās, silti – vēsās.
	4. Tonis, tā uzjaukšana, krāsu gamma: vienas krāsas daudzo gradāciju iespējas, to nozīme gleznošanā.
2. **Krāsu klāšanas tehnika, gleznas virsma.**

Krāsas klāšanas paņēmieni atkarībā no izmantotajām krāsām( akvarelis, guašas, eļļa, akrils, pastelis).

Pastozs krāsas klājums , triepiens. Citi krāsas klāšanas paņēmieni. Faktūra.

1. **Telpa un perspektīva**

Objektu izvietojums telpā, gaisa un krāsu perspektīva.

1. **Kolorīts.**

Gleznojuma kopīgā noskaņa, atbilstoši krāsu pielietojumam..

1. **Gleznojuma pamati.**

Dažādu objektu darba zīmējums, kompozīcija, pagleznojums.

**6.** **Reālistisks gleznojums.**

 Prast ar gleznieciskiem paņēmieniem radīt realitātes iespaidu, attēlojot apjomu, gaismēnu, materialitāti, krasu un toņu tumši – gaišās un silti – vēsās attiecības.

**7.Dekoratīvs gleznojums.**

Dažādu kompozīciju glezniecisks risinājums akcentējot glezniecības specifiskās iespējas un izteiksmes līdzekļus – krāsu, laukumu. Tehnisko paņēmienu, līniju un ritmu mijiedarbību, prast pielietot krāsu kā pamatvērtību, veidojot gleznieciskas dekoratīvas kompozīcijas.

**8.** **Abstrakts gleznojums.**

Pētīt krāsu emocionālo izteiksmību, pielietot to abstraktā gleznojumā.

1. **Glezniecības meistaru darbu iepazīšana.**

Kopija kā īpaša apmācības veids, apgūstot gleznošanu. Izstādes apmeklējums. Analīze un izvērtējums.

**9.Radoša pašizpausme gleznošanā.**

Tematiski un iztēles gleznojumi. Idejas un mērķa izvirzīšana. Mērķtiecīga izteiksmes līdzekļu un tehnikas izmantošana.

**10. Glezniecības tehnikas.**

Tehniku apguve, eksperimenti un to radošs pielietojums. Dažādu materiālu un instrumentu pielietojums.

1. **Metodes mācību priekšmeta apguvei un mācīšanai**

Skolotājs atšķirīgās situācijās no daudzveidīgā metožu klāsta izvēlas tās mācību metodes, kuras liekas vispiemērotākās konkrēto mācību mērķu sasniegšanai. Pēc darbības rakstura var izdalīt trīs atšķirīgas metožu grupas - norādošās, sokrātiskās un atklājuma metodes. (Als Harvids\*)

* 1. **Norādošās metodes** piemērotas, lai sniegtu audzēkņiem konkrētas zināšanas, prasmes, tehnikas.

Norādošās metodes *gleznošanā* izmanto, uzsākot jaunu tēmu vai uzdevumu. Skolotāja **stāstījums** vai **demonstrējums** iepazīstina audzēkņus ar uzdevumu, metodiskajiem uzskates līdzekļiem un palīglīdzekļiem, tehniskiem paņēmieniem (vizēšana, proporciju mērīšana, krāsu jaukšana un klāšana) un instrumentiem uzdevuma veikšanai.

* 1. **Sokrātiskās metodes** lieto, lai virzītu audzēkņus uz patstāvīgi ideju un risinājuma meklēšanu, prasmes analizēt, vērtēt un izteikties attīstīšanu dialogā ar skolotāju un klases biedriem.

Sokrātiskās metodes *gleznošanā* izmanto, veicot dažādus mācību uzdevumus. Pedagoga un audzēkņu **sarunas** palīdz saskatīt un pievērst uzmanību detaļām, vizuālām vērtībām, tuvāk izprast ar saskatīšanu vai attēlošanu saistītas problēmas, lietu uzbūvi un jēdzienus. Mācību darbu tapšanas un izvērtēšanas procesā var izmantot **jautājumu un atbilžu** metodi: mērķtiecīgi jautājumi var palīdzēt audzēknim analizēt mākslas darbus, saskatīt iespējamās kļūmes darba procesā, novērtēt darba procesu un tā rezultātu. Audzēkņa **praktiskais darbs** ir aktīvs process, kurā jautājumi un atbildes var būt gan formulētas vārdiski, gan risinātas darbībā – **ideju pieraksti, eseja,** vērotā **skicēšana**, tehnisko paņēmienu, mākslas darbu un dabas **studijas**, **kopēšana**, **avotu izpēte**, **materiālu atlase** u. c.

* 1. **Atklājumu metodes** pamatā ir audzēkņa daudzveidīga radošā darbība, eksperimentēšana un izzināšanas prieks. Skolotājs organizē mācību procesu tā, lai tas būtu *atvērts* skolēnu patstāvīgiem atklājumiem.

Atklājuma metodes *gleznošanā* izmanto, audzēkņiem patstāvīgi izzinot kaut ko jaunu daudzveidīgos radošos mācību uzdevumos, kā arī mācoties no savām veiksmēm un kļūdām. Tās ir **eksperiments** un **praktiskais darbs** ar atšķirīgiem, atklājumus ietverošiem nosacījumiem – darbs ar jauniem materiāliem, tehnikām un izteiksmes veidiem.

Mācību stundas *gleznošanā* var notikt ne tikai mācību klasē – tās var notikt plenērā laukos un pilsētvidē, muzejā un izstāžu zālē vai citur.

\*Al Hurwitz, Michael Day, *Children and their Art. Methods for the Elementary School*. Harcourt College Publishers, 2001.

1. **Mācību sasniegumu vērtēšana**

Izglītojamā mācību sasniegumus mācību priekšmetā *Gleznošanjā* izsaka 10 ballu skalā un "ieskaitīts" vai "neieskaitīts".

Mācību sasniegumu vērtējumu 10 ballu skalā veido šādi kritēriji: iegūto zināšanu apjoms un kvalitāte, iegūtās prasmes un iemaņas, attieksme pret izglītošanos, mācību sasniegumu attīstības dinamika.

Kārtējā pārbaudē, kurā nav iespējams mācību sasniegumu vērtējums atbilstoši 10 ballu skalai, pedagogs mācību sasniegumus var vērtēt ar "ieskaitīts" vai "neieskaitīts".

Aprakstošu vērtējumu var veidot arī mutiski, analizējot audzēkņu darbus skatēs, kā arī pielietojot audzēkņu pašvērtējuma metodi.

Mācību sasniegumu vērtēšanas procesā notiek: ievadvērtēšana mācību procesa sākumā pirms temata vai mācību priekšmeta apguves, kas sniedz informāciju par skolēnu sagatavotības līmeni, uzsākot tēmu, kursu; kārtējā vērtēšana mācību procesa laikā, nodrošinot atgriezenisku saiti par mācību procesu; noslēguma vērtēšana, nosakot izglītojamā zināšanu un prasmju apguves līmeni, mācību gada, kursa vai izglītības programmas noslēgumā.